E dau lou na were, karusa na i vakada ka tabu ni lakovi ni suasua na qele de karaka na uvi. E dau lelevu na vuata, matua na uto ka sa via oti mai na maqo. E dau dreu na dawa kei na wi ka se na ivi. E dau levu sara na i saluwaki ka dreu tale ga na misimisi. E dau se na lagakali, bua kei na caucau.
Veika e dau yaco e Waidranu kei na Waitui
E dabi na lairo damu me dere neke i waitui ka tobotobo rawarawa ena bogi buto. E dau levu sara na nuqa kei na ki ka dau katoa na kena ba. E dau gauna tale ga ni vakasucu na qio. E dau rai na matadra ni vidi na sinu. E dau matua na kuku, kolakola kei na kaikoso. E dau yati na vivili me vaka na madrali, bosucu kei na tadruku. E dau kunei ni ni gaga e so na mataqali ika.
fij_Latn fij_Latn fij_Latn